Publication: Magyar Közlöny
Issue: MK-2004-7 (Year: 2004, Number: 7)
Era: 2004-2010
Section: a 20/1998. (VII. 22.) PM rendelethez]
Paragraph Index: 642

2. A munkaterület rövid, jellemzõ leírása A vállalkozási szakügyintézõ mint a vállalat, intézmény valamely vezetõjének közvetlen munkatársa — vezetõi irányítás alatt végzi egy vállalkozás, vállalat, intézmény (a továbbiakban: vállalat) pénzügyi, pénztárosi, pénzkezelési, statisztikai, ügyviteli, ügyiratkezelési, analitikus nyilvántartások vezetési, munkaerõ-gazdálkodási, társadalombiztosítási feladatokat, — részt vesz a vállalkozási, adózási, társadalombiztosítási, üzleti tervkészítési, kötelezõ adatszolgáltatási feladatok ellátásában, — a felsõbb szakmai vezetés által megfogalmazott célokat a gyakorlati teendõk, a fenti pontokban megfogalmazott tevékenységek nyelvére lefordítja, e tevékenységeket részfeladatokra bontja, az egyes résztevékenységeket végzõk munkáját koordinálja, irányítja és a megfelelõ munkafeltételeket biztosítja, — gondoskodik arról, hogy a pénzügyi-számviteliinformatikai rendszereket alkalmazók ismerjék a minõségbiztosításból, a jogszerû szoftverhasználatból rájuk esõ feladatokat, — a vállalatnál mûködõ gazdálkodási alkalmazások öszszehangolt mûködésével hozzájárul a vállalat teljesítményének növeléséhez.

Source: https://magyarkozlony.hu/hivatalos-lapok/046b40a3328c105522a67126dc867dd1214d738e/dokumentumok/9d522a734660f4b1e326115af30177e90fc5adb8/letoltes